חווית הסיור ביקב שדות מתחילה עם הכניסה למשק וחשיפתם של הכרם והיקב על רקע רכס הכרמל ומאגר המים שלמרגלותיו. מבקרים רבים מציינים שהביקור מזכיר להם ביקור ביקב קטן בצרפת או איטליה. במרחק של כ- 10 דקות מהיציאה הצפונית של כביש 6 אפשר להתרווח במרפסת היקב המשקיפה אל עמק יזרעאל, גבעות שייך אברייק ורמות מנשה. לטעום ולהנות ממגוון יינות היקב האיכותיים מלווים בגבינה ושמן זית מקומיים.
ביקב ובכרם מתקיימים אירועים מסוגים שונים. מדי כמה חודשים מתקיים ביקב אירוע של היקב – השקת יין חדש, אירוח של יצרני האזור לשוק איכרים או ערב גבינות ויין. חברות ואירגונים שוכרות את המקום לאירועי חברה, ימי גיבוש, הרמות כוסית וישיבות עבודה. אנשים פרטיים מקיימים במקום חתונות, בריתות וחגיגות שונות. בשיתוף פעולה עם שפים ואנשי קולינריה מתקיימות ביקב סדנאות שונות.
בסיור במרכז המבקרים של "יקב שדות" ניתן לחוות את כל שלבי תהליך ייצור היין. התחלה בסיור בכרם הצמוד ליקב – טעימת הענבים, הבחנה בין הזנים השונים והבנת שלבי הגידול והטיפול בכרם. המשך בסיור בקומת המרתף שם מיוצר ומתיישן היין, הסבר על הציוד, על מיכלי התסיסה, חביות העץ וכל תהליך הייצור. ולסיום טועמים את יינות היקב מול הנוף ומשלימים את החוויה מהענב בכרם ועד טעימת המוצר הסופי. הסיורים ליחידים וקבוצות בימים א'-ו' בתיאום מראש.